REPUBLIKA SRBIJA

NARODNA SKUPŠTINA

Odbor za privredu, regionalni razvoj,

trgovinu, turizam i energetiku

10 Broj 06-2/45-14

9. jun 2014. godine

B e o g r a d

Z A P I S N I K

PRVE SEDNICE ODBORA ZA PRIVREDU, REGIONALNI RAZVOJ, TRGOVINU, TURIZAM I ENERGETIKU, ODRŽANE 9. MAJA 2014. GODINE

Sednica je počela u 12,35 časova.

Sednicom je predsedavao najstariji prisutan član Odbora Petar Škundrić, a posle izbora predsednika Odbora Aleksandra Tomić, predsednik Odbora.

Pored predsedavajućih, sednici su prisustvovali članovi Odbora: Zoran Pralica, Dragoljub Zindović, Dragomir Karić, Vladan Milošević, Radmilo Kostić, Jelena Mijatović, Aleksandar Jovičić, Olivera Pauljeskić, Novica Tončev, Dragan Šutanovac, Ivan Karić, Mladen Grujić i Đorđe Stojšić.

Sednici su prisustvovali zamenici članova Odbora: Dušan Stupar (zamenik člana Odbora Zorana Pralice), Dejan Kovačević (zamenik člana Odbora Dragomira Karića), Nikola Jolović (zamenik člana Odbora Aleksandra Jovičića), Siniša Maksimović (zamenik člana Odbora Petra Škundrića), Goran Ćirić (zamenik člana Odbora Dragana Šutanovca), Blagoje Bradić (zamenik člana Odbora Ivana Karića) i Nada Lazić (zamenik člana Odbora Đorđa Stojšića).

Sednici nisu prisustvovali Vladimir Marinković i Enis Imamović, članovi Odbora.

Predsedavajući je konstatovao da je u skladu sa članom 25. stav 3. Poslovnika Narodne skupštine utvrđen sledeći

D n e v n i r e d

1. Izbor predsednika Odbora;

2. Izbor zamenika predsednika Odbora.

Prva tačka dnevnog reda - **Izbor predsednika Odbora**

Na predlog Zorana Pralice, Odbor je većinom glasova (12 „za“ i jedan „uzdržan“) izabrao Aleksandru Tomić za predsednika Odbora.

Aleksandra Tomić se zahvalila na izboru i preuzela predsedavanje sednicom Odbora. Informisala je o aktivnostima i načinu rada Odbora u prethodnom sazivu Narodne skupštine i obavestila članove Odbora o sazivanju druge i treće sednice Odbora.

Druga tačka dnevnog reda - **Izbor zamenika predsednika Odbora**

Na predlog predsednika Odbora, dogovoreno je da se zamenik predsednika Odbora izabere na nekoj od narednih sednica Odbora.

Sednica je zaključena u 12,43 časova.

SEKRETAR PREDSEDNIK

Dušan Lazić dr Aleksandra Tomić